b'\n_START_ARTICLE_\nMarian Lalewicz\n_START_SECTION_\nBiografija\n_START_PARAGRAPH_\nGim\xc4\x97 1876\xc2\xa0m. lapkri\xc4\x8dio 21 d. Vilkavi\xc5\xa1kyje. 1895\xc2\xa0m. baig\xc4\x97 mokykl\xc4\x85 Suvalkuose. 1901\xc2\xa0m. baig\xc4\x97 Sankt Peterburgo architekt\xc5\xb3 mokykla. V\xc4\x97liau tobulinosi \xc5\xa0vedijoje, Norvegijoje, Vokietijoje, Austrijoje ir Italijoje. Iki 1917\xc2\xa0m. dirbo mokytoju \xc4\xafvairiose Sankt Peterburgo mokyklose bei projektavo namus \xc5\xa1iame mieste ir Maskvoje. Po I pasaulinio karo persikraust\xc4\x97 gyventi \xc4\xaf Lenkij\xc4\x85. 1925\xe2\x80\x931927\xc2\xa0m. buvo Var\xc5\xa1uvos technikos universiteto dekanas, 1935\xe2\x80\x931938\xc2\xa0m. prorektorius. Aktyviai dalyvavo kult\xc5\xabros paveldo statini\xc5\xb3 rekonstrukcijose._NEWLINE_II pasaulinio karo metu dirbo mokytoju slaptose mokyklose. 1943\xc2\xa0m. vokie\xc4\x8di\xc5\xb3 suimtas ir \xc4\xafkalintas. Var\xc5\xa1uvos sukilimo metu, 1944\xc2\xa0m. rugpj\xc5\xab\xc4\x8dio 21 d. buvo su\xc5\xa1audytas ir palaidotas masin\xc4\x97je kapaviet\xc4\x97je. Po karo Povonzk\xc5\xb3 kapin\xc4\x97se jam pastatytas simbolinis paminklas.'